Mõlemad on suured ja võimsad. Neid kardab suur osa inimestest, kuid armastavad üsna vähesed.  Mõlemad on kasvanud suureks ja võimsaks jõumeetodeid kasutades ning oma naabrite arvel. Mõlemad jätkavad sellist käitumist ka praegu.  Mõlemal on pikk ajalugu valetamisi, vassimisi ja muud ebaeetilist käitumist, samuti on mõlemal sügavalt poogen igasugustest normidest ja tavadest ning raha kaalub üles kõik lepingud.  Mõlemad arvavad, et on olemas nende arvamus ja vale arvamus.  Mõlemal on messiakompleks, mis paneb nad aeg-ajalt nördinult virisema, kui enamik teisi nendega samas  liivakastis mängida ei taha.  Mõlemal on suur hulk rahulolematuid alamaid, kes ütlevad: "Heameelega laseks siit jalga - aga kuhu mul vaesekesel minna on?"  Mõlemad käituvad nii, nagu kestaks nende võim igavesti.